Document ID: 32004R1435

UREDBA EVROPSKEGA PARLAMENTA IN SVETA (ES) št. 1435/2004
z dne 22. junija 2004
o spremembi Uredbe Sveta (EGS) št. 571/88 o organizaciji statističnih raziskovanj Skupnosti o strukturi kmetijskih gospodarstev zaradi širitve
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji, zlasti člena 2(3) Pogodbe,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, zlasti člena 57(2) Akta,
ob upoštevanju predloga Komisije,
v skladu s postopkom iz člena 251 Pogodbe (1),
ob upoštevanju naslednjega:
(1)
Uredba Sveta (EGS) št. 571/88 (2) za države članice predvideva povračilo do najvišjega zneska na statistično raziskovanje kot prispevek k nastalim stroškom.
(2)
Države članice in Skupnost bodo morale za izvajanje statističnih raziskovanj o strukturi kmetijskih gospodarstev zagotoviti znatna finančna sredstva za pokritje potreb institucij Skupnosti po informacijah.
(3)
Ob upoštevanju pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške je potrebno zaradi izvajanja statističnih raziskovanj o strukturi kmetijskih gospodarstev v novih državah članicah v letih 2005 in 2007 ustrezno predvideti najvišji prispevek Skupnosti na statistično raziskovanje; ta prilagoditev je potrebna zaradi pristopa in v Aktu o pristopu ni bila predvidena.
(4)
Ta uredba za preostanek trajanja programa določa finančni okvir, ki predstavlja prednostni referenčni okvir za organ, pristojen za proračun, med letnim proračunskim postopkom v smislu točke 33 Medinsitucionalnega sporazuma z dne 6. maja 1999 med Evropskim parlamentom, Svetom in Komisijo (3) o proračunski disciplini in izboljšanju proračunskega postopka -
SPREJELA NASLEDNJO UREDBO:
Člen 1
Uredba (EGS) št. 571/88 se spremeni na naslednji način:
(1)
V prvem pododstavku člena 14(1) se dodajo naslednje alinee:
-
„25 000 EUR za Malto,
-
200 000 EUR za Ciper,
-
500 000 EUR za Estonijo in Slovenijo,
-
700 000 EUR za Slovaško,
-
1 100 000 EUR za Češko, Latvijo in Litvo ter
-
2 000 000 EUR za Madžarsko in Poljsko.“
(2)
V členu 14(1) se tretji pododstavek nadomesti z naslednjim:
„Finančni okvir za izvajanje tega programa, vključno s proračunskimi sredstvi, potrebnimi za izvajanje projekta Eurofarm, se za obdobje 2004-2006 določi na 43,7 milijonov EUR.
Organ, pristojen za proračun, in zakonodajni organ določita znesek za obdobje 2007-2009 na predlog Komisije in na podlagi nove finančne perspektive za obdobje, ki se začne 2007.
Organ, pristojen za proračun, odobri letna proračunska sredstva v okviru omejitev iz finančne perspektive.“
Člen 2
Ta uredba začne veljati dvajseti dan po objavi v Uradnem listu Evropske Unije.
Točka 1 člena 1 se uporablja od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. junija 2004

Labels: 2
15
19
6